Dona'm les entitats que apareixen en el text següent:
Margarita Rivière Martí (Barcelona, 17 d'agost de 1944 - íd., 29 de març de 2015), més coneguda com a Margarita Rivière, va ser una periodista independent i assagista catalana, autora d'una trentena de llibres de diversos gèneres. Filla de Antonio Rivière Manén i Maria del Pilar Martí Tusquets. Després d'uns anys treballant per a la revista Marie Claire sense formació específica, el 1969 va matricular-se a l'Escola de Periodisme de l'Església. En acabar els estudis (eren de tres cursos) va començar a treballar a la revista Dossier Mundo, però aviat va passar al Diario de Barcelona, on ella i Teresa Rubio eren les úniques dones de la plantilla del diari. El 1978 deixa voluntàriament el seu lloc de treball a causa del canvi d'ideologia del Diario de Barcelona, que és usat pel seu propietari, Josep M. Santacreu, i pel seu director, Antoni Alemany, com una eina propagandística del conservadorisme de Manuel Fraga, i comença a treballar de cap de cultura en El Periódico de Catalunya. Els seus interessos professionals es van decantar per l'anàlisi i la interpretació de la cultura, la comunicació contemporània i els fenòmens de massa com la moda, temes sobre els quals va publicar més de trenta llibres. A principis de la dècada de 1980 es va interessar en els temes europeus, va cobrir per a El Periódico de Catalunya la negociació entre Espanya i la Unió Europea i la ratificació de l'entrada espanyola a l'OTAN. Va col·laborar en La Vanguardia, en la contraportada de la qual va realitzar una sèrie de quasi sis-centes entrevistes entre 1995 i 1999. També va ser col·laboradora habitual del diari El País i d'El Correo. Va treballar en televisió i ràdio, va ser directora a Catalunya de l'Agència Efe, on el 1992 va posar en marxa el servei de notícies en català, i va ser autora del projecte de la revista de llibres Qué leer. Era doctora en sociologia, i en el seu llibre La fama. Iconos de la religión mediática (2009) analitzà la influència dels mitjans de comunicació en les formes de vida actuals.
Margarita Rivière Martí : persona, Barcelona : Entitat_Geopolítica, Margarita Rivière : persona, Antonio Rivière Manén : persona, Maria del Pilar Martí Tusquets : persona, Dossier Mundo : mitjans_massius, Teresa Rubio : persona, Josep M. Santacreu : polític, Antoni Alemany : polític, Manuel Fraga : polític, El Periódico de Catalunya : mitjans_massius, Espanya : Entitat_Geopolítica, Unió Europea : Entitat_Geopolítica, OTAN : organització, La Vanguardia : mitjans_massius, El País : mitjans_massius, El Correo : mitjans_massius, Catalunya : Entitat_Geopolítica, Agència Efe : mitjans_massius, Qué leer : mitjans_massius, La fama. Iconos de la religión mediática : obra_escrita, Marie Claire : mitjans_massius, Escola de Periodisme de l'Església : educació, Diario de Barcelona : mitjans_massius